Joe Biden

Joseph Robinette Biden Jr. (/ˌrɒbᵻˈnɛt ˈbaɪdən/, ROB-ih-NET BY-dən; b. 1942), yew siyasetkaro Amerikano u avuqato kıhano. O miyanê serranê 2009-2017 de wekilê serdari bi, demokrato, Partiya Demokratike ra eza biyo. Weçinê 2020ıne de be Kamala Harrise ra piya vıst a ser, ğalıb veciya, serdaro Amerikano newe çıniyao we.

Biden, 1942 de Scranton, Pensilvanya de ameo dınya. Kışta keyey ra İrlanda rao. Piyê ey Joseph Robinette Biden Sr., maya ey Atherine Eugenia Finnegan biye. Hirê bıray ey estê, Valerie, James Brian, u Francis W. 1953 de piyê ey keyey xo gırewto, ardo Claymont, Delaware. O zi uca de biyo pil. Uca mektebi wendê, 1961 de biyo mezun. Kewto Universitey Delaware u politika wenda.

 Kariyerê ey 
Biden serra 1970 de meclisê New Castle County de çıniyao we, 1972 de zi çıniyao we u biyo ezayêSenato  u senatoro Amerikano şeştın'o tewr gênc (cıwan).http://www.tualimforum.com/siyasetcilerin-hayati-biyografisi/66392-joe-biden-biyografisi-joe-biden-kimdir-joe-biden-hayati-joe-biden-yasami.html

Tarixê 3 Çele 1973yıne de, key ke biyo 31 serre, biyo senatorê eyaletê Dewletanê Yewbiyaeyan Delaware. Heta tarixê 20 Çeley 2009ıne na wezifa kerda, o tarix de zi biyo wekilê serdarê Dewletanê Amerika'ê Yewbiyaeyan. Key ke ey wezifay senatori kerdêne, ezaê Komita Gurey Teberi bi u serdariya nacay kerda.

2008 de biyo ezaê Partiya Demokratike ke bıkewo weçinitışi, labelê weçinê İowa kerdo vındi, coke ra zi anciyao.

Bideni 25ê Nisana 2019ıne de kampanyay xo kerde a. 18ê Tebaxa 2020ıne de zi Kongreo Nasyonal de bi ezao resmi. Sebebo ke cı rê peşti bo, wekila serdari Kamala Harris çinıte we.

 Vênayışo politik 
Joe Biden liberalo. Coke ra peşti dano ke caê kılisey heyatê merdıman de mebo, peşti dano heqanê ceniyan, zewecê hemcınsbazan, heqa kurtaji. Şevekneno ke ceniy be xo bışê qerar bıdê bedenê xo sero. Dormey (ekolociye) sero projanê aktifan gêno dest, qailo ke yew zemino hıquqi bêro vıraştene ke emisyonê gazi bêro kemi kerdene.

Ey desteg dao Lecê İraqi 2003yıne de, emma dıme ra vênayışê xo vırnao. Kışta bine ra xo Cıhudo 'ğeyri-siyonist şınasneno' u nezdiyê lobiyê Cıhudano. Fılıstini sero ideay dı dewletan mudefa keno u vano ke İsrail lazımo ke herrê ke işğal kerdê, xo cı ra banco.

 Heyato şexsi 
Joe Biden, tarixê 27 Tebaxa 1966ıne de be Neilla Hunter zeweciyao. Ceniya ey serra 1972i de merda. Pêdıma hirê qıcê inan biy, Beau, Hunter, Naomi. Serra 1977 de be Jill Jacobs zeweciyao. Yew keynay inan be namey Ashley B. (b. 1981) biya. Lacê ey Beau Biden serra 2015ıne de qanserê mezgi ra merdo.http://www.hurriyet.com.tr/joe-bidena-aci-haber-oglu-hayatini-kaybetti-29154886

 Referansi 





Kategoriye:Siyasetkarê Dewletanê Amerikayê Yewbiyayeyan
Kategoriye:Serdarê Dewletanê Amerikayê Yewbiyayeyan
Kategoriye:Merdumê ke 1942 de biyê
Kategoriye:Amerikani